C 94/2
SK
Úradný vestník Európskej únie
13.3.2023
V (Oznamy)
SÚDNE KONANIA
SÚDNY DVOR Rozsudok Súdneho dvora (veľká komora) z 31. januára 2023 (návrh na začatie prejudiciálneho konania, ktorý podal Tribunal Supremo – Španielsko) – trestné konanie proti Lluísovi Puigovi Gordimu a i.
(Vec C-158/21, Puig Gordi a i.)
(1) (Návrh na začatie prejudiciálneho konania – Priestor slobody, bezpečnosti a spravodlivosti – Justičná spolupráca v trestných veciach – Európsky zatykač – Rámcové rozhodnutie 2002/584/SVV – Postupy odovzdávania osôb medzi členskými štátmi – Podmienky výkonu – Právomoc vydávajúceho súdneho orgánu – Článok 47 druhý odsek Charty základných práv Európskej únie – Právo na prístup k súdu vopred zriadenému zákonom – Možnosť vydať nový európsky zatykač na tú istú osobu) (2023/C 94/02) Jazyk konania: španielčina Vnútroštátny súd, ktorý podal návrh na začatie prejudiciálneho konania Tribunal Supremo
Účastníci trestného konania pred vnútroštátnym súdom Lluís Puig Gordi, Carles Puigdemont Casamajó, Antoni Comín Oliveres, Clara Ponsatí Obiols, Meritxell Serret Aleu, Marta Rovira Vergés, Anna Gabriel Sabaté za účasti: Ministerio Fiscal, Abogacía del Estado, Partido político VOX
Výrok rozsudku 1.
Rámcové rozhodnutie Rady 2002/584/SVV z 13. júna 2002 o európskom zatykači a postupoch odovzdávania osôb medzi členskými štátmi, zmenené rámcovým rozhodnutím Rady 2009/299/SVV z 26. februára 2009, sa má vykladať v tom zmysle, že: vykonávajúci súdny orgán nemá možnosť odmietnuť výkon európskeho zatykača opierajúc sa o dôvod nevykonania, ktorý nevyplýva z rámcového rozhodnutia 2002/584, v znení zmien, ale len z právneho poriadku vykonávajúceho členského štátu.
Naproti tomu tento súdny orgán môže uplatniť vnútroštátne ustanovenie, podľa ktorého sa výkon európskeho zatykača odmietne v prípade, že by toto vykonanie viedlo k porušeniu základného práva zakotveného právom Únie, a to za predpokladu, že rozsah tohto ustanovenia nejde nad rámec článku 1 ods.
3 rámcového rozhodnutia 2002/584, v znení zmien, tak ako ho vykladá Súdny dvor Európskej únie. 2.
Článok 1 ods.
1 a 2, ako aj článok 6 ods.
1 rámcového rozhodnutia 2002/584, zmeneného rámcovým rozhodnutím 2009/299, sa majú vykladať v tom zmysle, že: vykonávajúci súdny orgán nemôže overiť, či bol európsky zatykač vydaný súdnym orgánom, ktorý mal na tento účel právomoc, a odmietnuť výkon tohto európskeho zatykača v prípade, že sa domnieva, že to tak nie je.